
DAS ALTE STADTRECHT VON MERAN. 

Obwohl die Staatsordnungen des Mittelalters der natur 
der sache nach in vielen funkten sich berühren und wie- 
derholen, so besitzt doch in der regel jede derselben ihre, 
besondern eigenthürnlichkeiten, die unsere kenntnis der sit- 
ten und gewohnheiten gewisser Seiten und des gemeinde- 
wesens überhaupt zu erweitern geeignet sind, die mitthei- 
lung des nachstehenden erst kürz/ich aufgefundenen stadt- 
rechtes dürfte daher nicht unwillkommen sein, herr Mat- 
thias Koch, der in seinen beitragen zur geschichte der 
sladt Meran (Nationalkalender für Tirol 1846, Innsbruck 
bei W^agner) dessen existens noch bezweifelte, hat es spä- 
ter im archiv zu Meran selbst entdeckt und mir seine ab- 
schrift freundlich mitgetheilt. 

Stuttgart 14 august 1847. FRANZ PFEIFFER. 

II. 
Daz erste gesetzede ist daz: 

Alle die veile habent brot und kajse und fuoter und smalz 
und salz und honic und mägen und unslitkerzen und wilt- 
prset und smalsät und obez und knoflach und unslit und hüe- 
ner und eier und smer und bar und vadem und griuze und 
nuzzen und kesten und swaz so getan klein kost daz ist, 
und swer der ist der daz veile hat, si haben hiuser ze erb- 
rehte oder niht, oder alle ander die da gädemler sint: die 
sullent koufen und mugent koufen nach der fruomessen ersten 
glocken, die man liutet ze vrön ampt ze sant Nicolaus, und 
vor niht. aver holz und höu und strouw sullent und mugent 
si koufen fruo oder spät swenne sie wellent; und sol man 
daz veile haben üf dein platze ennent der brücken, und milch 
und krut sullent und mugent si koufen ouch swenne si wel- 
lent fruo oder spät, und sol man daz anderswä nindert kou- 
fen noch veile haben wan üf dem obezplatze vor der münze, 
und swer daz übervert und brichet, als ofte und er daz tuot, 
der ist ze pene gevallen zwei pfunt und fünf Schillinge, halbiu 

dem gerihte und halbiu der stat. swaz ein burger koufen wil 
daz veil ist, ez si körn;« fuoter, kaese, wildez oder zamez, 
grawez oder linin tuoch oder swaz ez ist, daz sol der gii- 
demler* im läzen unde da von sten und in daz läzen koufen 
bi pene fünf pfunde und fünf Schillinge, halbiu der stat und 
halbiu dem gerihte. und swaz ein burger des kouft, daz sol 
man im hin heim füeren und tragen. 

Ouch ist erfunden, daz ie der wirt oder gastgeber sinem 
gaste sagen sol, daz der gast sine koufmanschaft sol veile 
haben Ine vor üf sinem laden als lange hinz daz man die 
fruomessen singet oder sprichet datz sant Nicolaus; und in 
der selben wile sullent burger koufen und keine gädemler. 
aftermalen nach der fruomessen sullent und mügent koufen 
burger und gädemler. 

Und ob dehein gastgebe waere, der heimlich in sinem hüse 
von sinen gesten iht in koufte und er daz sinen gehusen** mit 
teilen wolte oder in ze gunst koufte, und wirt er da mite 
begriffen äne gevaerde, der hat daz guot verlorn daz er kouft 
hat, und daz sol gevallen halbez dem gerihte und halbez 
der stat. 



II. 
Daz sint diu gesetzede von dem körn. 

Ez sol nieman, burger noch gädemler noch ander ieman, 
keinerleie körn noch smalsät üzerhalbe der stat noch indert 
anderhalben iht koufen noch verarren***, daz man zuo der 
stat füeret oder treit veile, wan niur aleine üf dem kornmarkt 
an in den zwein frien järmerten, bi flust des selben kornes, 
halbez gevalle dem gerihte und halbez der stat. und ob der 
kouf geschehen ist mit Worten unde die pfennige dannoch niht 
vergolten sint, dennoch sol der kouf der pene gebunden sin, 
ob der hingeber siniu reht darnach tuot daz erz verkouft habe, 

* gädemler, inquüinus, vergl. Frisch 1, 312". 
*** der gchüse hausgenofs. 
öö$ verarren, durch geben oder nehmen von einem drangeld ver- 
bindlich machen, Schindler 1, 90. 

oder ob er sin mit ander ieman überwärt* wirt. ouch sol 
kein burger noch gädemler niht m&r kornes koufen dan er in 
sinem büse bedarf äne gevaerde, und durch keinerleie fürkouf, 
bi jene ie des mutten zweier pfunde und fünf Schillinge, hal- 
bez dem gerihte und halbez der stat. ez sol kein burger noch 
gädemler der veilez bröt bachen wil niht mör kornes in kou- 
fen dan ie ze zwein bechen**. und alle die wile daz er daz 
bröt unverkoufl hat sol er kein körn koufeu, an in den zwein 
frien järmerkten aleine, bi pöne zweir pfunde und fünf Schil- 
linge, als ofte ez gebrochen wirt, halbez dem gerihte und 
halbez der stat. ez sol ouch kein burger noch gädemler noch 
ander ieman kein körn in koufen durch fürkoufes willen, an 
aleine die brötbechen, die gen hof bachent: die mugent mer 
körn koufen swenne sin not ist, so diu herschaft hie ist. 
und swenne si daz koufen wellent, so solnt si tuon nach der 
drizehener rät, äne gevserde. ez sol ouch kein kornmezze 
noch sin kneht niht me kornes in koufen dan er üf sinem 
tische bedarf, und sullent ouch an körn noch an fuoter mit 
nieman kein teil noch geselleschaft bi irem eide niht enhaben 
und bi pene ires amptes, wenne daz geschiht und sich mit 
der wärheit ervindet. ouch sol man den burgern ir körn daz 
sie koufent da heim in ir hüse mezzen, an aleine den die 
bröt vaile habent, den sol man daz körn mezzen üf dem 
kornmarkt, ouch sol man, weder burger noch gädemler, kein 
körn niht koufen bi der naht, wan niur bi schoenem liebten 
tage, bi päne zweier pfunde und fünf Schillinge von ie dem 
mutte, halbez dem gerihte, halbez der stat. würde aver einem 
burger des kornes iht überic daz im niht geviele oder er des 
niht bedörfte, und verkouft er daz, daz sol im sin an allen 
schaden. 

HI. 
Daz ist daz gesetzede über daz bröt. 

Ez sullent vier man, die dar zuo erwellet werdent, alle 
zit, als ofte und sin not geschiht, daz bröt beschouwen unde 

ö überwaeren, überzeugen, überführen. 
** beche, was auf einmal gebacken wird. 

besorgen bi iren triuwen dar nach und daz körn ganc hat, 
ob ez ze klein oder ze liht si an der groeze oder an der 
güele. und swä si ez ze kleine oder ze lihte vindent, da 
sullent si daz selbe bröt uf liefen gar unde. gänzlich und sul- 
lent die zwei teil geben in daz spitäl und daz ander dritteil 
an den hornval*, den üzsetzigen; und als ez die XIII des rä- 
tes mit den brötschouwern schaffen^ so sullent sie ez schou- 
wen und sullent ez handeln äue gevxrde. swer ouch daz 
bröt, so die schouwer zuo gent, ab wege bringet, der söl ze 
pene geben zwei pfunt dri Schillinge, und ist daz er daz selbe 
bröt verkoufet, der kumt in die selben pene, wan erz niht 
verkoufen sol bi der selben pöne. und waz ouch die selben 
brötbeschouwer brötes nement und absagent, daz selbe bröt 
sol man alter des niht verkoufen, swaz des ist, ez habe der 
beclie üf der lalen oder inrehalben des laden, bi pene zweier 
pfunde dri Schillinge, und swer die brötbeschouwer übel han- 
delt, ez si mit worten oder mit werken, der sol geben ze 
pene fünf pfunt, halbiu dem gerihte und halbiu der stat, un- 
verzigen unde ze behalten dem sin reht hinz dem dem ez 
mit gereht wirt. 

IV. 

Daz ist daz gesetzede Über den win. 

Ez sol mennielich der win schenken wil gänzlich daz ge- 
salzte mäz geben ze allen ziten äne imderläz; und sullent 
ouch gleser und becher haben dar in daz mäz volliclichen 
ge. ouch sullent si bi halber und ganzer patzeiden** und bi 
halben und ganzen vierteilen win zuo koufen geben mennielich. 
ez sol ouch kein leitgebe nach der winglocke niht schenken 
noch win geben in dem leithuse wan aleine dem rihter und 
für daz leilhus mennielich; an sine herberge hin heim swer 
win nemen wil, dem sol man in geben, ez sol ouch kein 
leitgebe nach der winglocken kein spil läzen geschehen weder 
umbe bereite pfennige noch umb ledigiu. swelhez ouch under 

* hornval, ein höchst seltenes wort, vergl. horngibruader bei 
Otfried und Marner MS. 2, 153". gramm. 2, 461. Oberlin 694. 

** die patzeideu, siidtyrolisches getränkmafs, als theil einer ürn. 
Schmeller 1, 303. 

disen obgenanten gcsetzeden des wines ein leitgebe übervert, 
der ist gebunden ze geben ze pene als ofte ez übervarn wirt 
zwei pfunt und dri Schillinge, halbez dem gerihte und halbez 
der stat. ez sol ouch nieman in der stat win schenken denn 
aleine der waht und stiure git. wolle aber ander ieman 
schenken in der stat der waht noch stiure niht git, der sol 
geben an die stat von jeglichem fuoder ein pfunt Berner. ez 
sol menniclich der schenken wil daz mäz geben wie er wil, 
doch über ein zehen niht, und sol doch geben daz gesworue 
mäz, ez si denne daz die drizehen ein anderz mit in schaf- 
fent oder ordenl. man sol ouch den Kriechet und Romäner 
schenken ein ganzez trinken umb zwene zweinziger und ein 
halbez trinken umb einen zweinziger, und Malfasier ein trinr 
ken umb dri zweinziger und ein halbez trinken umb ander- 
halben zweinziger. und wenne man die wine her ziuget und 
in leit unde die schenken wil, daz sullent si niht tuon, ez 
sin denne der drizehner dri da bi. und ob si daz ü'berfüe- 
ren, wenne sich daz erfände, der ist komen umb den win, 
halber dem gerihte und halber der stat. und ob er also daz 
mäz niht gscbe als oben geschriben stet, so ist er komen 
von ie dem trinken uinbe zwei pfunt, dri Schillinge. 



Daz ist daz gesetzede über daz fleisch. 

Ez sol kein fleischhiickel keinen nieren niht machen an 
keinem vihe, jungem oder altem, wan als ez got gemachet 
hat, mit keinerlei gemachte, und ouch niht üf blajjen. si sul- 
lent ouch keine hoden ab den reralern * noch ab den kastroun ** 
niht ab sniden, und sullent si an den stücken verkoufen dar 
an si sint. si sullent ouch keine su niht slahen, veile ze 
verkoufen under der fleischbank, ouch sullent si kein nunne **• 
noch kein rint niht absiahen noch üf tuon, ez sin denne die 
dri da bi die dar zuo gesetzet sint oder gesetzet werdent, 
oder ir einer, si sullent ouch kein unzitigez vihe niht abne- 

* remler, rammler, schaf während der brunstzeit. 
** kastroun, kastruu, castrierter widder. 
*** nunne, castriertes sckwein. 
Z. F. D. A. Vf. 27 

nien, ez si kalp, kitze, lamp, spiinncvärle oder swelher 
hande ez si.. ouch sullent si kein phindigez swin noch scbel- 
migez rint niht verkoufen under der fleischbank, bi pene fünf 
pfände, halbiu dem gerihte und halbiu der stat. si sullent 
oueb keine wurst niht machen danne mit dem fleisch daz von 
dem swine komen ist. si sullent ouch kein ingeweide noch 
kein bluot noch keinerlei unsüberkeit, von swelherleie sache 
daz si, in den bacb niht werfen noch ander ieman ze* Ver- 
heugen, die daz von in kouften. si sullent ouch eim iegli- 
chen der fleisch koufen wil, ob er dar nach fraget, sagen bi 
im triuwen an allez gevserde wenne daz fleisch geslagen si 
und welher hande fleisch ez si. ■ si sullent ouch daz fleisch 
niht anders zieren noch machen danne üeblich rizen üf dem 
rücken mit dem mezzer.. und swelhez der einez si übervarnt, 
als ofte daz geschiht, als ofte sullent si gevallen sin in pene 
zwei pfuht und fünf Schillinge, halbiu dem gerihte und halbiu 
der stat. si sullent ouch eim ieglichen ze koufen geben ein 
halbez stücke, swelher leie ez si, Sne rindrinez aleine, bi der 
vorgenanten pene. si sullent ouch eim ieglichen ze koufen 
geben ein pnggel, ez si von kitze oder von lamp, dar nach 
und er koufen wil oder mac. si sullent ouch kein smecken- 
dez fleisch, swelher hande ez si, niht verkoufen bi der vorge- 
nanten pene. swelher ouch den drin fleischhäckeln an irn eil 
rette, daz sich mit der w&rheit ervindet, der sol gevallen sin 
den burgern ze pene fünf pfunt, unverzigen des rihters rein 
und ouch des dem ez mit gereht wirt. 



VI. 

Umbe pfant diu man riten' sol unde pfant diu man füe- 
ren sol unde pfant diu man tragen sol, daz sol der veiltra- 
ger, er oder sin kneht, in der stat üf und nider tuon äne 
gevserde, dar umbe daz diu selben pfant einem ieglichen 
dester baz vergolten werden, und ob daz waere daz iht an 
pfanten diu man uf vrien niht verkoufte kein übertiure** 
Üelibe über daz gelt dar umbe er diu pfant verkoufte, und 
ob der daz niht na;mc hin wider des diu pfant sint gewesen 

* [ze werfenne verhengen? llpt.] «* übertiure, Mehrerlös. 

unde dem ez billich werden solte, inre vier/chcn tagen, so 
sol er* diu übertiure des geltes legen hiutz einem gemeinen 
piderben burger an Merän, und sol da ligen als lange unz 
daz der üz kumt dem diu übertiure des geltes billich werden 
sol; dem selben sol ez geantwurtet werden. 

Ouch sol der veiltrager in sinem gewalte nibt behalten 
ezzendiu pfant**: er sol diu heizen antworten hinz einem ge- 
meinen gastgeber an Merän, an aleine swin oder ander klei- 
nez viehe sol unde mag der veiltrager wol behalten. 

Ouch sol der veiltrager nemen ze löne waz er mizzet 
mit Münicher ellenstabe von hundert eilen gräwes tuoches, 
von dem hingeber einen Schilling und von dem koufer ouch 
einen Schilling, und von dem zwilich gelich als vile. von 
hundert eilen lininen tuoches sol er nemen schs Berner*** 
von dem hingeber, und von dem koufer sol er nemen ouch 
sehs Berner. 

Ouch sol der veiltrager nemen ze Ion, so er häringe 
oder dürre vische zeit, von dem hingeber von einem hundert 
häringe oder dürrer vische einen visch äne gevaerde; und 
ob sie ander ieman selbe zeln wolle von den koufliuten, dan- 
noch sol im da von werden sin 16n von der zale. 



VII. 

Daz sint diu gesetzede diu den veiltrager angehoerent 
uf sin ampt. 

Nach Kristi gebürte lilsent unde driu hundert jär unde 
darnach in dem siben unde drizigesten jär (1337), des Sams- 
tages an sant Andres abent habent gesprächet her Otte der 
Bon, Thomas der Stapfei, Uolrich der schriber, meister Al- 
breht der snider, Thomas Meister, Dietmars sun, meister 
Wigant der schuolmeister, Eberle der sun, Fritz der sun, 
Gßöri der sun, sin sun, Thomas der smit, Fritz der Seibisch, 

* er, der Jeülräger, 
°* ezzeudez pfant, vieh und was sonst, zu pfände genommen oder 
gegeben, genährt werden tnufs. 

sss» Berner, Berner pfennig, denarius Veronensis, wovon im. üb 
jahrh. 12 einen Schilling, 2-iO ein p/und machten. 

27* 

Engelle Vcnde, Davit der nodcr*, dise burger von Merän; 
Heinrich Unihus, Heinrich Igels, Th. Chöverle, die ze discn 
Sachen ze bekennen gesament worden, üf vorgeriht erteilt 
waz ze sprechen über des frien marktes reht. 

Swer ein pfant ab dem markte nimt mit gewalt daz üf 
in drüf gesant wirt, der hat gewalt begangen unde den markt 
gebrochen und ist dar umbe minen herren libes unde guolcs 
vervallen. 

Swer ouch üf ein pfant bietet daz üf dem markte g&t, 
und im daz umbe daz selbe gebot belibet, und er die pfen- 
nige niht git umbe daz selbe pfant, der ist umb ein frävel 
komen als ofle die pfennige an in gevordert werdent, einest 
im tage, unde diu selbe frävel (git?) 4 pfant. 

Swer ouch ein pfant üf den markt sendet unde daz ver- 
kouft unde daz selbe pfant dem koufer niht antwurtet ze der 
zit und erz antworten sol ze rehte, der ist ouch umbe die 
selben frävel komen, als ofte der koufer daz pfant an in vor- 
dert, einest im tage. 

Swer ouch ein pfant üf dem markt verkouft und daz liu- 
rer git danne ez im st6t unde sin gülte ist, der sol die über- 
tiure datz dem vciltrager läzen, daz si dem gelter wider ge- 
boten werde unde daz er si da vinde. swer ouch des niht 
tuot, der sol jenem üf den der schade gel sinen abe tuon 
und den schaden selbe gelten und liden. und kumpt daz für 
gerihte, swaz danne von geriht banne" gevallent, die sol 
der rihter haben und anders niht. 

Swelch leitgebe ouch winpfant koufen wil, der sol des 
ersten die burger dar zuo nemen, einen, zwei, dri oder viere 
oder mö, daz die bekennen, ob ez ein solch pfant si daz üf 
den markt ze senden si oder sust üf dem laden ze verkou- 
fen. und swie si inz heizent verkoufen, üf dem markte oder 
sust, also sol erz verkoufen, also doch daz dem gelter diu 
übertiure wider gevalle. g«U aver im an der verkoufunge des pfan- 
des iht abe, dar umbe mag er sinen gelter für baz pfenden unde 
benoeten unz üf ganze wernüsse siner gülte. diser sache aller 
sint die vor genanten burger alle überein (komen), daz frier 
markt disiu vorgeschriben reht hat und haben sol. 

° noder, notar. 
00 banne, gesetzliche gerichlssporteln. 



STADTRECHT VON MERAN. 421 

VIII. 

Daz ist der lön den ein ieglich veiltrager nemen sol von 
dem vorgeschribenen pfantverkoufen, und nihtmer. 

Von einem rainischen (rinischen ?) grözen rosse daz ver- 
kouft wirt und niht geloeset wirt sehs zweinziger; wirt ez 
geloeset, sol er nemen dri zweinziger. von einem hengist 
der verkouft wirt und niht geloeset wirt sol er nemen dri 
zweinziger 5 wirt er geloeset, sol er nemen anderhalbe zwein- 
ziger. von einem ohsen der verkouft wirt und niht geloeset 
wirt zw«5ne zweinziger ; wirt er geloeset, sol er nemen einen 
zjweinziger. von einer kuo oder von einem stier ouch als 
vil. von einem swin sol er nemen daz verkouft wirt einen 
zweinziger; wirt ez geloeset, sol er nemen einen zehener. 
von einem fuoder win sol er nemen einen zehener; wirt ez 
geloeset ouch einen zehener; und ob des wines minre ist, 
sol er nemen ouch einen zehener. von urbor sol er nemen 
einen zweinziger; wirt ez geloeset, sol er nemen einen ze- 
hener. von guote daz under einer mark ist sol er nemen 
einen zehener, und waz über eine mark ziuget, ez si wenig 
oder vil, ez werde verkouft oder niht, sol er nemen einen 
zweinziger. vou geizen, von schäfen oder swaz so getanes 
kleines vihcs ist, ez werde verkouft und niht geloeset oder 
geloeset, sol er nemen einen zehener. 



IX. 

Daz sint diu gesetzede über dez winmezampt. 

Daz die winmezzer vou bürgern und gädcmblem an Me- 
rän die wahte und stiure gebeut ze löne nemen sullent von 
einer ürn* wines, swä sie die mezzent in der stat, niur vier 
Berner. von einem fuoder wines in dem winmönde üzerhal- 
ben der stat oder in der stat einen zweinziger. von den 
gesten in der stat öder uzerhalbcii der stat in dein winmönde 
oder vor dem winmönde sullent si nemen ze löu einen zwein- 
ziger von ie- einem fuoder wines. von einem ieglichen vazze 
daz si mit wazzer mezzent sullent si nemen ze Ion niur 
* ürn, ein gelränkmafs von -40 vierteln, vergl. Schmeller 1, 109. 

einen zweinziger, und ir knehte die daz wazzer schepfent 
sullent nemen ze Ion niur einen zweinziger. von einem iegli- 
chen mutte öls oder honic sullent si nemen ze Ion einen 
zweinziger, und von ir ietwederm von einem halben" mutte 
einen zehener; und von einer gelten öls oder honic sullent 
si nemen vier Berner. von einem halben fuoder wines sul- 
lent si nemen einen zehener ze löne. swenne si hin für die 
stat in daz göu ürn, patzeiden, pottigen bi einem fuoder pfeh- 
tent, da sullent si von nemen ze lön von ie einer ürn sehs 
zweinziger und von ie einer pottigen, da si daz fuoder in 
mezzent, dri zweinziger. 

Ouch sullent si haben von patzeiden, pottigen, ölmutte, 
gelten und Stangen und kuofkar genuog, dar umb daz nieman 
dar an gesumet si, swenne man ir bedarf, an gevaerde. si 
sullent ouch haben den kezzel dar in alle winmäz und ölmäz 
bezeichent sint, dar umb daz ie dem man rehte gemezzen 
unde gepfehtet werde sin mäz. 

Ouch sulnt die winmezzer von Mariingen und von La- 
nan, einer von Mariingen und einer von Lanan, ieglicher alle 
jär sehs kriuzer von einer ürn ze pfehten. 

Die winmezzer sullent ouch nemen von ein fuoder wins 
in ze läzen sehs zweinziger und von ein fuoder üz ze ziehen ein 
pfunt Berner. 

Si sullent ouch warten üf den wal tag unde naht, als ob 
keinerlei für üz kseme, daz der walen vertiglich ge, und si 
sullent in ouch alle samestage ordentlich mit einer houwen 
rümen durch die ganze stat abe. 

Si sullent ouch stsete und empziglich warten mit allem 
irem ziuge, scheffer, Stangen und ander, ob fiur uz koeme, 
daz si da mit bereit sin. 



Daz ist daz gesetzede über daz fuoter. 

Ez sol weder burger noch gädemler noch ander iemau 
in der stat üf kein fuoter uiht lihen vor hin, noch vor hin 
koulen noch verarren, wan daz mau daz fuoter sol lazen 
fücreu unde tragen in die stat uf den kornmarkt, cz sol ouch 

nieman für die stat dar nach nibt riten noch gen noch keinen 
kneht noch boten darnach niht seilten üf die sträze durch kou- 
fens willen, ez sol ouch mennielich daz fuoter nindert an- 
derswä koufen, an als vil als ein herre oder ein burger oder 
ir boten kxmen und fuoter koufeii wolten in der vrist und 
ein gädemler in dem koufe wser oder kouft hset, so sol er da 
von stSn und im daz luzen an alle Widerrede bi pöne fünf 
pfunde, halbiu dem gerillte und halbiu der stat. ez sol ouch 
daz selbe fuoter nieman, ez si burger oder gädemler, nimmer 
koufen wan bi dem Hehlen tage, ez sol ouch nieman üzer- 
halben der stat daz fuoter nindert in legen in kein göu noch 
verbergen noch heimlich in die stat füeren noch mit ander 
ieman üzerhalben der stat pflihtteil noch gemein noch gesel- 
leschaft niht haben, üf in ze koufen, bi pene des fuoters und 
zehen pfände, halbiu dem gerihte und halbiu der stat. ez sol 
ouch kein hindergädemler kein fuoter niht koufen bi pene 
zweir pfunde und fünf Schillinge von ieglichem mutte*; und 
sol man den burgern daz fuoter in iriu hiuser läzen füeren 
unde da mezzen, und andern liuteu üf den kornmarkt, swaz 
fuoter ouch die gädemler koufen, daz sullent sie oiFenlich veile 
haben in poligen in den vordem gädemern und niht hin hin- 
der bergen und üf tiurunge behalten; und sol an dem mutte 
gewinnen niht mer danne einen zweinziger. und swer wider 
ditze gesetze tuot unde daz fuoter hin hiuder birget oder ver- 
lougent und niht offenlichen in potigen in sinem gadem veile 
hat, der ist umb daz fuoter komen und ze pöne zwei pfunt 
und fünf schillige, halbiu dem gerihte und halbiu der stat. 
ez sol ouch mennielich, ez si gastgeber oder gädemler, daz 
fuoter verkoufen und geben bi einem rehten vierteil (der seh- 
siu?) gen an ein ster**, oder bi einem vierteil, der ahtiu 
gen an ein ster. 

ö lnuctc hs. 
öä! daz ster (stär), ital. staro, sesquimudius, getreidemafs = i 
Wiener metien. 

XI. 

Daz ist daz gesetzede über daz fiwer. 

Swenne daz fiwer üz kumt, so sol ie von der fiurstat, 
ez si burger oder gädemler oder ir gewisser böte, da hin kö- 
rnen mit einer fiurhäken oder mit einer akes oder mit einem 
schaff wazzer und sol helfen retten, swer daz niht tuot, der 
sol geben ze pöne zehen pfunt Berner, und sol diu pene ge- 
vallen der gemeinschaft der stat. und ist daz keinem sin 
hüs abgebrochen wirt durch rettunge des fiwers, dem sol man 
sin hüs wider machen mit der selben pöne. möhte diu pene 
niht gelangen, so sol im diu gemeine dar zuo helfen dannoch. 
koeme aver ieman daz fiwer ze nähen üf, an dem andern oder 
an dem dritten oder an dem vierden oder an dem fünften oder 
an dem sehsten hüse üf, der sol umb die pene niht komen.* 
in swes hüse ouch daz fiwer üf kumpt, der sol sin tor üf 
werfen und niht versperren und sol ouch schrien 'fiwer! 
fiwer!' daz man rette, swer daz niht tuot, der git ze pßne 
fünf und zweinzig pfunt der stat. 

XII. 

Daz ist daz gesetzede über diu da die straze 
unsubernt. 

Ez sol nieman bi tage noch bi naht keinen harn noch 
hüspaht noch unsüber gespiiele noch keine unsüberkeit, swie 
daz genant ist, her füeren in die stat, noch in die straze niht 
werfen noch tragen, heimlich noch offenlich, bi pöne zweir 
pfunde und fünf Schillinge, halbiu dem gerihte und halbiu 
der stat. 

Dar nach sol kein ovenkneht noch ofnerin kein vackel- 
lieht tragen bi tage noch bi naht, an aleine in der laterne, 
bi der obgenanten pene dem gerihte unde der stat. 

* d. h. soll keine strafe zahlen, icenn er nicht auf der brandslätte 
erscheint. 

XIII. 

Daz ist daz gesetzede flber die gemeinen frouwen. 

Ez sol kein gemeine fröuwele keinen frouwcnmaritel noch 
kursen niht tragen noch an keinen tanz gen da bürgerin 
oder ander erbare frouwen sint; und sullent ouch uf irn schuo- 
hen tragen ein gelwez vänle, da mit man si erkenne, und 
suilent niht vehe vedern tragen noch silbergesmide. und swel- 
hez disQr Sachen ir ainiu des übervert, der sol man daz ne- 
men. und wer daz tuot, dem sol daz sin an allen schaden 
gen dem gerihte und gen den burgern. 

Dar nach sullent die offen jjfeffinne sin in den obgenanteu 
penen. 

XIV. 

Dar nach ist erfunden, daz nieman sol kein linlach noch 
ander gewant an die schranken üf der brukken henken bi 
pene zweir pfunde und fünf Schillinge, halbiu dem gerihte und 
halbiu der stat. 

XV. 

Daz ist daz gesetzede über die gädemler 

die in die stat ziehent und veile wellent haben; die sullent 
am ersten, ent si iht koufen oder verkoufen, sich den bur- 
gern ze erkennen geben, ob si in gunnen wellen ze koufen 
oder verkoufen. und swelher des niht taete oder überfüere, 
dem sol man nemen waz er veile hat. ouch sol in der korn- 
mezzer kein körn mezzen noch salz, noch der veiltrager kein 
tuoch mezzen. ist aver daz in daz die burger erloubent und 
in sin gunnen wellent, so sol man si läzen veile haben und 
sol man in mezzen als andern gädemlern. ouch sol in daz 
ir hofwirt in des huse si sint ze wizzen tuon. 

XVI. 

Daz ist daz jresetzede utnbe den wec 

der durch die münzen get an die fleisehbank, daz in den sel- 
ben wec bi tage noch bi naht ihl unsübers geworfen noch 

gozzen werde, nemlich üz den drin hiuseru diu zwischen der 
münzen und des Slilzgern hüse ligent, bi pene zweir pfuude 
und drier Schillinge, halbe dem gerihte und halbe der stat. 

XVII. 

Daz ist daz gesetzede über daz underköufelampt an 

Meran. 

Von einem fuoder wiu daz verkouft wirt ein zweinzi- 
ger, halber von dem köufer and halber von dem hingeber. 
von ie dem stücke gevärwetes gewandes von wolle zwene 
Schillinge, einen von dem hingeber und einen von dem köu- 
fer. von ie dem stücke barchent einen zehener, halben von 
dem hingeber und halben von dem köufer. von ie dem Zent- 
ner wahs, kupfer, bli, zin einen zweinziger, halben von dem 
verkoufer und halben von dem köufer. von ie dem pferde 
daz verkouft wirt vier zweinziger, zwene von dem verkou- 
fer und zwene von dem köufer. von ie dem soume isen ei- 
nen zweinziger, halben von dem köufer und halben von dem 
verkoufer. ouch sullent si den gesten helfen win koufen unde 
den gesten fuore gewinnen, soumrosse, den selben win ze 
füeren, also daz man in gebe von ie dem fuoder daz man 
in der sta"t an Merän verkouft einen zweinziger, halben von 
dem verkoufer und halben von dem köufer. von ie dem fuo- 
der win daz man verkouft üzerhalben der stat zwene zwein- 
ziger, einen von dem verkoufer und einen von dem köufer. 
aver die burger die ir wine in der stat verkoufent sint niht 
gebunden den underkoufen ze Ionen, wanne die underköu- 
fel helfent gesten pfert zuo winfuore gewinnen, so sullent si 
nemen von den koufern ze löue zwene zweinziger und von 
ie dem fuorman der diu pfert lihet ouch zwene zweinziger, 
si gewinnen vil pfert oder weuic. 

Also daz ditze ampt alle underköufel üeben unde tuon an 
allez gevserde unde daz si keinen kouf mit der hant dar. sla- 
hen noch besUeteu, ez werde e geben sant Nikiaus kirchen 
au Meran der gotes j)fennic, ein zweinziger. und ob die un- 
derköufel der obegenanten koufmauschaft selbe koufen wel- 
len, daz mugent si wol tuon änc gevserde, und sullent dar- 

umb an ir eide den si tuont über ir ampt niht gearguänet wer- 
den von den bargern und ander ieman. unde den lön den die 
underköufel nement, den sullent si mit einander geliche teiln 
au allez geva;rde; unde bi weihen koufen oder verkoufen ir 
ein niht engegen gesin möhte, so sol der ander da bi sin, 
ze übertragen den andern äne gevaerde. 

Ouch sullent si haben daz isen da mit man pfehten sol 
unde mezzen die ellenstab ze einvaruem gewande, und darzuo 
unde da mit ein brenisen da mit man ze ietwedrem orte üf 
die ellenstab brennen sol ein kriuze. und sullent ze den zwön 
vrien järmerkten ze pfingesten unde sant Martins tage ie dem 
gaste geben und antwurten einen niuwen ellenstab, der ein 
varwez gewant snidet und veile hat. und sol in den gast 
geben umb einen ellenstab einen zweinziger, oder ander, swer 
der ist, der in gerne hat oder haben muoz, den sol man in 
geben äne gevcerde. 

*xmr 

Daz ist daz gesetzede über daz gebütelampt an 
Meran. 

Ez sol ein ieglich gebütel, swen er in der stat fürge- 
biutet, von einem ieglichen der wahte und stiure git nemen 
ze löne von einem fürgebot einen zehener; und von dem 
der niht wahte unde stiure git sol er nemen einen zweinzi- 
ger, üz genomen burgerknehte und anlwürkerknehte, der sol 
ir ieglicher ouch geben niur einen zehener. und swaz er 
datz einem burger gastgeben oder gädemler oder antwürken 
verleit und verblutet, von einem der waht und stiure git sol 
er nemen ze lön einen zehener, und der niht waht und stiure 
git oder ein uzerre man ist, so*l er nemen ze lön einen zwein- 
ziger. er sol ouch nemen ze lön von einem ieglichem dem 
er von gerilltes wegen pfant sol antwurten dri zweinziger, 
und von dem er ouch von gerillten wegen gewer sol antwur- 
ten, ez sin varndiu* pfant oder urbar, niur in der stat, dri 
zweinziger. er sol ouch nemen ze lön von einem ster fuo- 
ter, ez si haber oder fuotergerste von dem hingeber niur 

* vndiu die /i.v. 

einen Berner;. unde von einem ster salz sol er nemen ze Iön 
von dem hingeber ouch einen Berner. 

Swenne ouch der gebütel wahter gewinnet die in der 
stat an Merän wachent, da von sol er eines wahters löu üf 
nemen für sine müe. er sol ouch der stat sweiner unde hor- 
ter, gewinnen, ir vihe, swin unde rinder ze hüeten. den sel- 
ben sol ein ieglicher der swin oder rinder für tribet gebn 
kost unde löu. swelher daz niht tuon wolte, den sol er dar 
umbe pfanten und sol ouch da von üz nemen sin reht. 

Swenne ein burger oder einer der waht und stiure git 
mit einem andern burger oder insseze der waht und stiure 
git iht ze schaffen hat mit dem rehten, daz der gebütel im 
die burger samnen sol, daz sol der gebütel tuon : da von ist 
man im niht schuldic ze gebn. hat aber ein burger oder einer 
der waht und stiure git ze schaffen mit einem uzeru man 
mit dem rehten, und im dar zuo der gebütel die burger samnet, 
so sol er im geben. zwene kriuzer und niht mer. 

XIX. 

Daz ist daz gesetzede umbe daz vermachen 

diu vordren tor in der gazzen bergeshalbeu, da man in den 
zwein vrien jarmärkten aller leie gewant unde kramen veile 
hat, daz nieman sin vordrez tor her uz in die strazen über 
die nuosche* weder mit gewant noch mit ander ihüu vcrsla- 
hen oder verschrenken noch vermachen sol, bi peue fünl' 
pfunde und dri zweinziger, halbiu dem gerillte und halbiu 
der stat. 

XX. 

Daz ist daz gesetzede über die leitgeben 

die da win schenkent, ez sin burger oder gädemler, an Me- 
rän, ez si umbe lön oder eigen win. swer den trinken wil 
in dem leithüse oder uzerhalben des leithuses under dem tor 
des selben leithuses oder'nf -dem laden des hüses, swie man 
den win schenket, der sol den win gelten mit bereiten pfen- 
nigen oder, ob er pfennige niht enhät, so sol er dem winschen- 

*' ! aussehe hs. 

ken solhiu pfant du läzen da von er sins geltes gewert äne 
gevaerde, swellier leie pfaut daz sin, äne messegewant und 
waz zuo dem alter gehoeret und ungebuntenz garn und un- 
gegerwetc hiute oder vel uz dem eschen * und bluotigez ge- 
want, oder swaz so getanes dinges ist daz ein leitgebe niht 
nemen sol. oder er setze im einen bürgen äne gevaerde nach 
wines reht, der im pfant gebe und antwurte über naht ze 
bereiten unde des anderen tages ze verkoufen ze voller werunge 
sins geltes, waer aver er solher man der niht gelten möhte 
oder wolle, den mac der leitgebe wol pfenten ob er wil. ist 
ab er ein** solher man der wol gelten mag unde dar zuo 
gesezzen ist unde den win des er schuldig ist ze gelten niht 
giltet und get da mit uz dem leithus äne des leitgeben ur- 
loub unde kumpt des andern tages, vor ert man ze sant 
Nikiaus kirchen gar ze frön ampt geliutet bat, hinwider in 
daz selbe leitgebhus unde giltet dem leitgeber sin gelt mit 
pfennigen oder pfanten da sich der leitgebe an lät genüegen, 
wol und guot. geschache des aver also niht, so ist er ge- 
vallen ze pene fünf pfunt unde dri zweinziger, halbiu dem 
geriht und halbiu der stat. ist aver er ein üzerre man der 
niht waht und stiure git, der ist komen umbe fünfzic pfunt 
gen dem gerihte. dannoch sol er dem leitgeben sinen win 
gelten. 

XXI 

Swelher ouch der liute die in der stat gesezzen sin, ez 
sin burger oder ander, den andern wundet, da von sol dem 
gerihte gevallen fünfzig pfunt. swer ouch ez si, burger, edel 
oder unedel oder swie er geheizen ist, keinem an Meran, er 
si rieh oder arm, üf unzuhl in sin hös git oder loufet oder 
ieman dar in jagt, der flühtig wirt, mit nächvolgcnde, kumpt 
er innerhalb des trupfstals, so sol er geben ze halber buoze 
dem er nach volget 25 pfunt Berner, dem gerihte 25 pfunt, 
unde dem wirte under des trupfstal er kumpt, sol er ouch 
geben 25 pfunt. kumpt aber der der in da jagt für baz unz 
über daz drischüvel, *** so sol er ze ganzer buoze ieglichem 

° vergl. äscher Frisch 1, 38*. ** ist aver ein hs. 

*» dristhubel hs. (abschrift). schwelle. 

geben 50 pfunt. waer ouch ez ein solher man der daz niht 
vergelten möhte und ungewis darzuo waere, koment die bur- 
ger darzuo, die sullenLdenselbeh üf haben, ob si mügent, unz 
an daz gerihte. wolte aber sich derselbe weren unde sich 
niht läzen uf haben noch vähen, geschähe danne der ahl von 
den burgosrn, ez wasren wunden oder tötschlag, dar umbe 
sullent die burger in unser ungenäde niht gevallen unde sul- 
lent ouch uns und unsern rihlern dar umbe üngebunten sin 
daz selbe mit aehte ze büezen. dar umbe ist ein brief und 
umb ander gesetzet von künig Heinrichen, des datum Intet 
1317 sambstag vor sant Vitslag. 



DIE MEROVINGISCHE STAMMSAGE. 

Die fränkischen genealo'gicn (Pertz 2, 307. Bouquet 2, 
695 ff.), über die kürzlich ausführlicher Sybel Königthum 
s. 178 f. gehandelt hat, sind besonders über den Zusammenhang 
Chlojos und Childerichs uneins. man hat darnach es bezwei- 
felt ob jener auch ein Meroving sei ; seinen angeblichen va- 
terFaramund bat Waitz (Sal. recht s. 80, vergl. Sybel s. 176) 
gewiss mit recht ins gebiet der sage verwiesen, aber den 
Merovechus hält er als einen historischen namen fest (Ver- 
fafsungsg. 2, 37), Sybel dagegen verwirft ihn. 

Gregor läfst es zweifelhaft ob Merovech der söhn Chlojos 
gewesen, die sage behauptet, er sei der söhn der frau Chlojos 
und sein nachfolger, eine genealogie macht ihn (bei Chifflet 
Anastas. Child. s. 14) zu einem blofsen verwandten, eine 
zweite zum neffen, eine dritte zum enkel Chlojos, eine vierte 
zu einem söhn eines andern Merevius und nachfolger Chlo- 
jos, eine fünfte zum söhn des Theodemir. die meisten ge- 
nealogien, Gregor mitgerechnet, stimmen aber darin überein 
dafs er der vater Childerichs gewesen 5 eine, die sangallischc 
bei Pertz, nennt ihn als seinen urgrofsvater ; endlich in einer 
sehr alten wird er überhaupt gar nicht erwähnt. 

Von seinem leben und seinen thaten wird nichts erzählt ; 
nur das Chronicon Quedlinburgense bei Pertz 5, 33 will wi- 
fsen dafs er die Merwigisburg zu Erfurt gegründet habe, wo 
später sanct Peters mü'nster erbaut ward. Merovechus soll 



